Á síðustu árum hefur orðið vakning á jákvæðum áhrifum spunatækni í umhverfi og aðstæðum sem ekki aðeins tengjast leiklist . Spunatækni og sú hæfni sem þjálfast í spuna nýtist stjórnendum og leiðtogum , og jafnframt í persónulegri þróun einstaklinga . Að erlendri fyrirmynd Erlendir viðskiptaháskólar hafa í auknum mæli lagt áherslu á spunatækni í sinni kennslu og byggist þetta nýja og hagnýta námskeið einmitt á sambærilegum námskeiðum sem kennd eru við MIT , Stanford , Duke og UCLA í Bandaríkjunum . Erlend og innlend fyrirtæki nýta sér spuna Þar í landi hafa stór fyrirtæki líkt og Google , Whole Foods og McKinsey nýtt sér spunatæknina til að þjálfa leiðtoga , byggja liðsheildir og bæta samskipti með góðum árangri . Hér á landi hafa fyrirtæki eins og Landsvirkjun , Marel , Íslensk erfðagreining og Arion banki nýtt sér spuna í sama tilgangi . „ já og “ hugmyndafræðin Á námskeiðinu verður farið yfir hvernig hugmyndafræði spunatækninnar nýtist við stjórnun og sýnt hvernig „ já og “ hugmyndafræðin leiðir til bættra samskipta , betri hugmyndavinnu og lausna á ágreiningsmálum . Í lok námskeiðsins er stefnt að því að þátttakendur : Hafi lært að nýta sér hugmyndafræði „ já og “ til betri samskipta og skilvirkari hugmyndavinnu Hafi öðlast færni í að taka ákvarðanir hratt og standa með þeim Hafi lært að nýta sér hugmyndafræði spunans fyrir heiðarlegri og nákvæmari samskipti Hafi kynnst því hvernig er að nýta húmor til að byggja upp liðsheild Hafi tileinkað sér virka hlustun og hæfni til að spyrja opinna spurninga Hafi kynnst hversu mikilvæg seigla er : það sem kemur á eftir mistökum er mikilvægara en mistökin sjálf Námskeiðið byggir á virkri þátttöku í öruggu umhverfi . Vinsamlegast athugið að dagsetningar eru birtar með fyrirvara um að lágmarksþátttaka náist á námskeiðið . Flest stéttarfélög niðurgreiða hluta námskeiðsgjalda fyrir sína félagsmenn .